laion/Wikipedia-Exotic huggingface dataset:
בלוטת חלב

בלוטת חָלָב היא איבר (בלוטה) הנמצא בגופם של בעלי חיים המשתייכים למחלקת היונקים. בלוטות החלב, שתפקידן העיקרי הוא הנקת ולדות (בעלי חיים בראשית חייהם), מהוות את המאפיין המגדיר החשוב ביותר של מחלקת היונקים (ושם המחלקה נובע ממאפיין זה). בבעלי חיים בוגרים קיימות בלוטות חלב פעילות אך ורק בנקבות. בדרך כלל קיימות בכל יצור בלוטות חלב רבות, והן מתרכזות בעטינים – איברים הנושאים בתוכם את בלוטות החלב והמאפשרים הנקה. בדומה לשיער, בלוטות החלב ייחודיות ליונקים. הן מופיעות בשני המינים, אולם מפסיקות את התפתחותן אצל הזכר עוד לפני סיום תהליך ההתבגרות המינית. מספר בעלי חיים אחרים מאכילים את צאצאיהם על ידי חומר דמוי-חלב, אולם מקורו של החומר שונה מזה של החלב. בלוטות החלב הן כנראה בלוטות זיעה "משופרות". לא ידוע מתי לראשונה הן הופיעו בתהליך האבולוציה של חולייתנים, אולם ניתן להסיק שהופעתם מתואמת וקשורה בהתפתחותם של שיני החלב ודפוסי תחלופת השיניים הנראים ברוב מיני היונקים המודרניים. שיני חלב אינן יעילות כשיני בוגר ואינן מותאמות ללעיסה, מאחר שגודלן קטן והן משתנות תדיר במהלך התפתחות היונק. על כן מסתמך היונק הצעיר על מזון עשיר שאופן עיכולו אינו מוכתב בלעיסתו—חלב. החלב מכיל אחוז גבוה של חלבון, שומן וסוכרים (בעיקר לקטוז), וכן כמות מסוימת של ויטמינים ומלחים. זהו מקור מזון עשיר שאחוז מרכיביו משתנה במיני היונקים השונים ובמהלך תקופת ההנקה. בלוטת חלב מורכבת ממערכת תעלות המפרישות חלב, וסביבן מעטפת מלכדת. הורמון הגדילה וההורמון פרולקטין מעודדים את היווצרות החלב. פעולת היניקה מעודדת את הפרשת ההורמונים. צורת בלוטות החלב שונות בין מיני היונקים: אצל יונקי הביב קיים מצבור רקמות הצמוד לקיר הבטן, החלב מצטבר בגומחות על גבי הפרווה, ומלוקק על ידי היונק הצעיר. במינים רבים ובהם האדם, תעלות החלב מגיחות אל פני השטח בצורת תפיחה בשרית המכונה פטמה. במינים אחרים (אצל פרות למשל) תעלות החלב מפרישות את החומר אל מאגר נוזלים, ומשם מופרשות החוצה דרך פתח יחיד בפטמה. בלוטות החלב שונות גם במספרן ובמיקומן: המספר נע בין שתי בלוטות (רוב הפרימטים למשל) ל-18 בלוטות (חזיר). הבלוטות ממוקמות לרוב לאורך שני קווים מקבילים בבטן או בחזה של בעל החיים, הנקראים קו החלב. שד כחל (כשרות) בלוטת חלב, באתר אנציקלופדיה בריטניקה (באנגלית) בלוטות חלב (מחלקת היונקים), דף שער בספרייה הלאומית
הקבלה

האם התכוונתם ל... אנלוגיה – טכניקה להקבלה בין דמויות, אירועים וכדומה ביצירה נרטיבית קבלה – זרם במיסטיקה היהודית ישרים מקבילים תקבולת – אמצעי ספרותי שקילות שוויון (פירושונים)
דוד בר-רב-האי

דוד בר-רב-האי (בורובוי) (10 ביולי 1894 - 14 ביולי 1977) היה מפעילי מפא"י והפועל הצעיר וחבר הכנסת מטעם מפא"י. בר-רב-האי, בן לאה (בת דוד בילליג) ויעקב בורובוי, נולד בניז'ין שבמחוז צ'רניהיב, שהשתייכה לאימפריה הרוסית (כיום באוקראינה). הוא אחיו של שאול בורובוי, היסטוריון וכלכלן סובייטי, ושל לב בורובוי, בלשן ומתורגמן. ב-1919 נשא לאישה את שולמית, בתם של מאיר ודינה ואחותו של נחום חת, אשר למדה רפואת ילדים ויותר מאוחר כיהנה כיו"ר ויצו. במסגרת הפועל הצעיר היה מזכיר קהילת אודסה בין 1919 ל-1921, פעילות זו הביאה אותו לריצוי עונש מאסר בסיביר. עלה לארץ ישראל בשנת 1924. למד בבית הספר המנדטורי למשפטים והוסמך כעורך דין. החל משנת 1944 שימש כחבר הוועד הלאומי והשתתף בקונגרסים הציוניים ה-14, ה-19, ה-20 וה-21. בשנים 1949–1965 כיהן בר-רב-האי כחבר הכנסת מהכנסת הראשונה עד הכנסת החמישית מטעם מפא"י. בבחירות אלו שימש כסגנו של יושב ראש ועדת הבחירות המרכזית לכנסת מנחם דונקלבלום. במקביל ולאחר סיום כהונתו בכנסת היה בעל משרד עורכי דין פעיל בחיפה, שייצג בין היתר במשך שנים רבות את הטכניון. נקבר בבית הקברות חוף הכרמל בחיפה. על שמו רחוב בחיפה. ארכיונו האישי שמור בארכיון העיר חיפה. 'בר־רב־האי (בורובוי), דוד', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 118 (הספר בקטלוג ULI) דוד בר-רב-האי, באתר הכנסת דוד בר-רב-האי, באתר כנסת פתוחה דוד תדהר (עורך), "דוד בר-רב-האי (בורובוי)", באנציקלופדיה לחלוצי הישוב ובוניו, כרך ב (1947), עמ' 981 אמציה פלד, רחוב דוד בר-רב-האי, בתוך "מדריך רחובות חיפה", באתר האינטרנט של עיריית חיפה Law students diploma day, פלסטיין פוסט, 9 במרץ 1933 דוד בר-רב-האי באתר חברה קדישא חיפה ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
פחד ראשוני

פחד ראשוני (באנגלית: Primal Fear) הוא סרט מתח אמריקני משנת 1996 בבימויו של גרגורי הובליט, ובכיכובם של ריצ'רד גיר, לורה ליני ואדוארד נורטון שאף זכה בפרס גלובוס הזהב והיה מועמד לפרס האוסקר בקטגוריית שחקן משנה. זהו סרטו הראשון של נורטון. סיפור הסרט מנסה לבחון מזווית ביקורתית את חזקת החפות, לפיה יש לראות אדם כחף מפשע עד שהוכחה אשמתו מעבר לספק סביר.[דרוש מקור][מפני ש...] הסרט נפתח בסצנת רצח של ארכיבישוף בכיר בשיקגו. המשטרה עוצרת את אחד מנערי המזבח בכנסיית הארכיבישוף (בגילומו של אדוארד נורטון) שנתפס כשהוא נמלט מהמשטרה בעודו מכוסה בדם. מרטין וייל עורך דין בכיר (בגילומו של ריצ'רד גיר) מתגייס להגנת הצעיר ומולו מתייצבת עורכת דין מטעם התביעה, ז'אנט ואנאבייל שהיא גם חברתו לשעבר של וייל. נער המזבח מתגלה כצעיר ביישן, הסובל מגמגום קשה וסממנים של פיגור שכלי קל. הנער טוען שלא ביצע את הרצח ועורך הדין מאמין לו. המשפט יוצא לדרך כאשר ההגנה נוקטת באסטרטגית "האיש השלישי" מתוך מטרה להוכיח שאדם אחר ביצע את הרצח. במקביל מתחילה פסיכולוגית משפטית לעבוד עם נער המזבח ולצלם את פגישותיהם. במסגרת הטיפול מתגלה סיפור חייו הקשה של הצעיר הכולל מגורים ברחוב. הנער מספר כי הוא אסיר תודה לארכיבישוף שהציל אותו מחיי הרחוב. במקביל מתגלות אצל הנער תנודות אישיותיות והתפרצויות זעם הגורמות לפסיכולוגית להבין שהצעיר סובל מפיצול אישיות וקיימת בו אישיות נוספת המתפרצת תחת לחץ. עורך הדין מגלה קלטת וידאו המתעדת התעללות מינית של הארכיבישוף בצעיר ובצעירים נוספים. עורך הדין והפסיכולוגית מגיעים למסקנה שהאישיות השנייה של הצעיר היא שרצחה את הארכיבישוף. הם משנים את קו ההגנה של המשפט לאי שפיות ומעלים את הצעיר להעיד מתוך מטרה ללחוץ את הצעיר עד להתפרצות האישיות האחרת. הצעיר אכן מתפרץ והמושבעים מזכים אותו עקב אי שפיות. בסצנת הסיום של הסרט מגלה עורך הדין שנער המזבח התמים והמגמגם היה אישיות לא קיימת והצעיר אינו סובל מפיצול אישיות אלא העמיד פנים כדי שיוכל לרצוח את הארכיבישוף. הסרט זכה לביקורות טובות במיוחד ורשם ציון של 74% מתוך 43 ביקורות באתר ריכוז הביקורות Rotten Tomatoes. אדוארד נורטון בסרטו הראשון בקריירה זכה לשלל פרסים בקטגוריית שחקן המשנה. נורטון זכה בגלובוס הזהב, באגודת מבקרי הסרטים בבוסטון, פלורידה, לוס אנג'לס, טקסס, קנזס ואיגוד המבקרים בחוף המזרחי. איגוד מבקרי הקולנוע בשיקגו בחר בו לשחקן המבטיח של השנה. "פחד ראשוני", במסד הנתונים הקולנועיים IMDb (באנגלית) "פחד ראשוני", באתר נטפליקס "פחד ראשוני", באתר AllMovie (באנגלית) "פחד ראשוני", באתר Rotten Tomatoes (באנגלית) "פחד ראשוני", באתר Box Office Mojo (באנגלית) "פחד ראשוני", באתר Metacritic (באנגלית) "פחד ראשוני", באתר אידיבי "פחד ראשוני", במסד הנתונים הקולנועיים KinoPoisk (ברוסית) Primal Fear, קדימון באתר YouTube
אדמנטיום

אדמנטיום היא סגסוגת מתכתית בדיונית בלתי ניתנת להשמדה, המופיעה בעיקר ביקום מארוול של חברת מארוול קומיקס. מקור שמה במילה Adamant שפירושה "חומר קשה". המתכת מתוארת כאחד החומרים הקשיחים בעולם, והיא כמעט בלתי ניתנת להשמדה מרגע שקיבעו אותה במצב מוצק. השימוש הבולט ביותר בה הוא בדמותו של המוטאנט וולברין מסדרת הקומיקס אקס-מן - אשר עצמותיו "מוזגו באופן מולקולרי" עם מתכת זו, לרבות הטפרים שיוצאים מגב כף ידו שהיו עשויים עצם וצופו גם הם באדמנטיום, כחלק מפרויקט ממשלתי סודי בשם נשק אקס (באופן אירוני מתכת זו, שנועדה להפוך אותו לבלתי ניתן לעצירה, היא זו שהביאה לסופו). בקומיקס מוזכר שהאדמנטיום היא מתכת רעילה והסיבה לכך שאינה הורגת את וולברין היא יכולת הריפוי העצמי המשופרת שלו, שמנטרלת את נזקי המתכת. בתוספת לכוח הריפוי שלו, ציפוי השלד באדמנטיום הפך את וולברין לכמעט בלתי ניתן להריגה. דמות פופולרית אחרת הקשורה למתכת היא קפטן אמריקה, אשר סימן ההיכר שלו - המגן המשמש אותו להגנה וכנשק - עשוי מסגסוגת של ברזל ומתכת בדיונית בשם ויברניום אנטארקטי, שביחד יצרו את האדמנטיום. מבין הדמויות הנוספות הנעזרות במתכת האדמנטיום נמנים בולזאיי, יריבו של דרדוויל, שעמוד השדרה שלו צופה בסגסוגת זו; ליידי דת'סטרייק שעמוד השדרה שלה וטפריה צופו במתכת זו; טפריה של X-23, וכן פלג ראשו העליון (ולאחר מכן גם שלדו) של ראש פטיש. כמו כן, אחד מכלי נשקו של איירון מן הוא כדור בליסטי מיוחד שעשוי מסגסוגת האדמנטיום, וכן אחת ממעבדותיו של מיסטר פנטסטיק בנויה כולה מהמתכת לצורך ניסויים מסוכנים במיוחד. באנלוגיה לעולם המציאותי, קַרבּיד הטונגסטן הוא אחד החומרים הקשים שיש בנמצא, בנוסף ליהלום. בעולם של וורהאמר 40,000, אדמנטיום הוא חומר קשה ביותר המשמש בידי האימפריום של בני האדם לצורך בנייתם של כלי נשק וחליפות שריון. במשחקי Master of Orion, אדמנטיום הוא אחד השריונות החזקים ביותר הקיימים. במשחק Master of Magic, מכרות אדמנטיום נמצאים על כוכב הלכת מיריאן ומספקים שדרוג לכלי נשק של יחידות לוחמה. במשחק וורלד אוף וורקראפט של חברת Blizzard Entertainment, האדמנטיום הוא חומר הנמצא בשריונות מסוימים, כמו גם כחומר הניתן לכרייה בחבילת ההרחבה "Burning Crusade". האדמנטיום הוא סוג של שריון במשחק הפלייסטיישן 2 Ratchet & Clank: Up Your Arsenal. במשחק האסטרטגיה Age of Mythology, שערי עולם השאול - אשר נבנה בידי זאוס כדי לכלוא את קרונוס - עשויים אדמנטיום. בסרטי האנימציה צעצוע של סיפור, חליפתו של באז שנות-אור מכילה שכבה העשויה אדמנטיום חנקני. במשחק Runescape, אדמנט הוא חומר וממנו עשויים חליפות שריון וכלי נשק. בסדרה המצוירת של סמוראי ג'ק - עונה 2 פרק 5 (Jack and the Ultra-robots), מדען בנה למען האקו רובוטים שהמתכת שלהם עשויה אדמנטיום וכל תפקידם הוא להביס את ג'ק. אדמנטיום בפרויקט פאנדום של מארוול קומיקס
יחיאל דובדבני

יחיאל דובדבני (27 בינואר 1896 – 30 באפריל 1988) היה פעיל ציוני ממייסדי קיבוץ גבעת השלושה, חבר הכנסת הראשונה ומראשי התנועה הקיבוצית וחברת מקורות. דובדבני נולד, בשם יחיאל ויינשל, בפלך ווהלין שבאוקראינה (שהייתה בתחומי האימפריה הרוסית). למד בבית ספר תיכון בקייב ושנה אחת באוניברסיטה. עלה לארץ בשנת 1923. בשנת 1925 היה בין המייסדים של קיבוץ גבעת השלושה. היה מזכיר מפא"י בשנים 1939–1940 ונמנה עם ראשי התנועה הקיבוצית. היה מזכיר מועצת פועלי פתח תקווה. במלחמת העולם השנייה התגייס לבריגדה היהודית. בשנת 1945, לקראת סיום מלחמת העולם השנייה, במסגרת פעילות תנועת הבריחה, עסק בהקמה והפעלת הקהילות היהודיות באירופה, הקמת רשת בתי ספר וגני ילדים עבריים עבור השורדים, הקמת חוות הכשרה לנוער ולחלוצים וסיוע בעלייה לארץ. היה יושב ראש "המרכז לגולה" במסגרתו פעלו נציגים של כל היחידות העבריות שהשתתפו בארצות השונות באירופה במלחמת העולם השנייה. נחשב לראשון ממפקדי הבריחה באירופה. עם קום המדינה נבחר דובדבני לכנסת הראשונה מטעם מפא"י. עם הפילוג בקיבוץ המאוחד בשנת 1951 עזב עם חבריו, שלא היו מוכנים לקבל את הדוקטרינה של יוצאי השומר הצעיר במפ"ם, את גבעת השלושה. היה בין מקימי קיבוץ עינת (שנוסד בשנת 1952 על ידי עוזבי גבעת השלושה יחד עם עוזבי קיבוץ רמת הכובש). היה המזכיר הראשון של איחוד הקיבוצים (הפלג המזוהה עם מפא"י שפרש מן הקיבוץ המאוחד). דובדבני היה מנכ"ל חברת מקורות בשנים 1954–1964 ויושב ראש הדירקטוריון שלה בשנים 1962–1964. נפטר ב-30 באפריל 1988 ונקבר בבית הקברות בקיבוץ עינת. יחיאל דובדבני, באתר הכנסת יחיאל דובדבני, באתר כנסת פתוחה יחיאל דובדבני, באתר תנועת העבודה הישראלית יחיאל דובדבני באתר קיבוץ עינת (אורכב 15.12.2018 בארכיון Wayback Machine) אשר בן נתן ודוד שיף (עורכים), הבריחה, משרד הביטחון, 1998 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Vocoder

Voice Coder, בקיצור Vocoder (ווקודר) ובעברית "מקודד דיבור" או "מקודד קול" הוא אלגוריתם שתפקידו לשנות את הקידוד של קול דיבור אנושי. באופן רגיל, לדוגמה בשיחות טלפון, כל שנייה של דיבור מקודדת ל-64,000 ביטים (64Kbps). באמצעות שימוש ב-Vocoder ניתן לדחוס את אותות הדיבור לנפחים נמוכים בהרבה. כתוצאה מכך, ניתן להקטין את גודלם של קובצי הקלטה של דיבור, וברשתות תקשורת שמעבירות דיבור ניתן למנוע עומסים ולחסוך רוחב פס. לרוב, הדחיסה שה-Vocoder מבצע היא דחיסה מאבדת נתונים. השמטה של הנתונים הבאים מאפשרת הורדה משמעותית בנפח הנתונים מבלי לפגוע בדיבור עצמו: רגעים של שקט (בין אותיות ובין מילים) רעשי רקע, מוזיקת רקע וצלילים נוספים שאינם דיבור אנושי נתונים נוספים שהאוזן האנושית אינה מבחינה בהם באופן רגיל בנוסף, בגלל שהדיבור האנושי מופק בריאות, מיתרי הקול וחלל הפה - חלק מהמקודדים לא שומרים על האות המקורי, אלא שומרים שיערוך מסוים של המאפיינים הפיזיקליים שבאמצעותם הופק הקול. כל ה-Vocoders פועלים בשאיפה שלא לפגוע ביכולתם של המאזינים להבין את הדיבור שהם שומעים. אופוס CELP HILN Speex - פורמט חופשי G.723 G.729 AMR - Adaptive Multi Rate AMR-WB - AMR Wide Band AMR-WB+ EVS - Enhanced Voice Services HR - Half-Rate EFR - Enhanced Full Rate VoIP טלפון מבוסס אינטרנט מדיה וקבצים בנושא Vocoder בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
צרבת

צרבת היא תחושת צריבה כואבת בוושט, בעיקר בחלל הגרון. התחושה מתחילה בדרך כלל בבטן ועוברת לצוואר ולגרון. הצרבת נובעת מעלייה של חומצות קיבה בוושט. צרבת היא בדרך כלל תופעה חולפת, אף כי פגמים בסוגר הקיבה עלולים להפוך את התופעה לכרונית. הצרבת מתחילה בדרך כלל לאחר אכילת כמות גדולה של מזון או אכילת מזון שומני. נשים בהיריון מועדות לצרבת, ושתיית משקאות מוגזים (המבוססים על חומצה פחמתית) עלולה אף היא לעודד צרבת. צרבת כרונית עלולה להעיד על כיב קיבה (אולקוס). הצרבת יכולה להופיע בכל גיל. פירושה האנגלי של המילה צרבת (Heartburn) הוא "שרפה בחזה" מאחר שהתחושות המלוות צרבת דומות לתעוקת לב, הקודמת להתקף לב. מומלץ לסובלים מצרבת לאכול מנות קטנות, לא לשכב לאחר האוכל ולהמעיט בצריכת שומנים ומשקאות תוססים מאוד. ערך מורחב – תרופות לצרבת ניתן לחלק את התרופות לצרבת לארבע קבוצות: תרופות לצרבת ללא מרשם: קיימים עשרות תכשירים ללא מרשם רופא לטיפול בצרבת; רובם מכילים בסיסים סותרים (מנטרלים) כגון מגנזיום הידרוקסיד או אלומיניום הידרוקסיד הנוגדים את החומציות בקיבה. בנוסף ישנן תרופות שחוסמות את התאים בקיבה שאחראים על הפרשת החומצה ובכך מקלים על תחושת הצרבת. סודה לשתייה (נתרן מימן פחמתי) אף היא בסיס, והיא תכשיר ביתי ותיק לטיפול בצרבת. סידן פחמתי מהווה את הבסיס לתכשירים כמו טאמס ודומיו. תרופות מסוג זה: טאמס, צרבת-X, קלטראט, ויטה-קל (דרך חיים), מאלוקס, קלצימור. מעכבי משאבת מימן או מעכבי משאבות פרוטונים (PPI): מטרת התרופות מסוג זה היא הפחתה לאורך זמן של ייצור החומצה בקיבה. מנגנון הפעולה של תרופות אלה מבוסס על מעכבי אנזימים – מולקולות שנקשרות לאנזימים שבתאי דופן הקיבה ומונעות מהם לבצע את השלב האחרון בייצור החומצה הגסטרית. תרופות מסוג זה: לנטון, פרילוסק, פרבאסיד, אומפרדקס, קונטרולוק, פרוטוניקס, פנטולוק, לוסק, נקסיום, אסיפקס. חוסמי קולטני היסטמין מסוג 2 או חוסמי H2: ההיסטמין, תרכובת אורגנית שהגוף מייצר בתגובה לגורמים שונים, מעודד ייצור חומצות במעי. בתגובה להיקשרות ההיסטמין בקולטני היסטמין מסוג H2 שנמצאים בתאי דופן הקיבה, תאי דופן הקיבה מייצרים את חומצת הקיבה. מנגנון הפעולה של תרופות מסוג חוסמי H2 מונע את הקשירה וכך מופחת ייצור החומצה הגסטרית. דוגמאות לתרופות מסוג זה: פפסיד, טגמט, ניזאטידין, גסטרו, סימטידין, אקסיד, פאמוטידין, זנטק, רניטידין. ניתן למצוא חוסמי H2 שנמכרים ללא מרשם רופא אבל כמות החומר הפעיל שבהם נמוכה יחסית לאלה שעבורם יש צורך במרשם. תרופות פרו-קינטיות: אלה הן תרופות שפועלות על מערכת העיכול עצמה וכך משפיעות על ייצור החומצה. תרופות שמבוססות על חוסמי דופמין, כמו מטוקלופראמיד (פראמין) או דומפרידון (מוטיליום), גורמות לשריר הסוגר התחתון, השריר שבקצה הוושט בכניסה לקיבה, להתכווץ וכך מונעת מהחומצה לחזור מהקיבה לוושט. בו-זמנית היא גורמת לספינקטר הפילורי, השריר שמפריד בין הקיבה לתריסריון, להתרפות וכך מזרזת את התרוקנות הקיבה. מנגנון הפעולה של תרופות אחרות, כמו למשל ציסאפריד, מעודד שחרור של אצטילכולין בדופן המעי ומגביר את התכווצויות השרירים במעי. כך מוגבר קצב התרוקנות הקיבה. מדיה וקבצים בנושא צרבת בוויקישיתוף מידע נוסף באתר InfoMed דן אבן, מניעה וטיפול בצרבת (רפלוקס), באתר כמוני רינה זיסמנוביץ, צרבת: איך לטפל ולנסות למנוע את הבעירה, באתר ynet, 10 בדצמבר 2013 רם דיקמן‏, מקדימים תרופה למצה: צרבת, באתר וואלה, 10 באפריל 2014 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ברכת סליחה

ברכת סליחה או סלח לנו. הברכה השישית בתפילת שמונה עשרה, לאחר ברכת תשובה ולפני ברכת גאולה. הברכה משתייכת לקבוצת שלוש עשרה ברכות הבקשה שבתפילה בימי חול. עניינה הוא בקשה מבורא עולם שימחל למתפלל וכלל עם ישראל על חטאיהם. ברכת "סלח לנו" עוסקת בצרכים רוחניים ואישיים יחד עם ברכת תשובה וברכת גאולה. ”סְלַח לָנוּ אָבִינוּ כִּי חָטָאנוּ, מְחוֹל (לפי נוסח אשכנז ונוסח ספרד: מְחַל) לָנוּ מַלְכֵּנוּ כִּי פָשָׁעְנוּ, כִּי אֵל (לפי חלק מכת"י של נוסח קטלוניה מוסיפים: מֶלֶךְ) טוֹב וְסַלָּח אָתָּה (לפי נוסח אשכנז, חוץ מכשאומרים סליחות בתוך חזרת הש"ץ: כִּי מוֹחֵל וְסוֹלֵחַ אָתָּה), בָּרוּך אַתָּה ה', חַנּוּן הַמַּרְבֶּה לִסְלוֹחַ (לפי נוסח תימן: חַנּוּן וּמַרְבֶּה לִסְלוֹחַ).” לפי נוסח ארץ ישראל: "סְלַח לָנוּ אָבִינוּ כִּי חָטָאנוּ לְךָ, מְחֵה וְהַעֲבֵר פְּשָׁעֵינוּ מִנֶּגֶד עֵינֶיךָ, כִּי רַבִּים רַחֲמֶיךָ. בָּרוּךְ אַתָּה ה' הַמַּרְבֶּה לִסְלוֹחַ." התפילה מבקשת מחילה מהקב"ה על שני סוגי עבירות: "פשע" ו "חטא". אלו שניים מבין שלושת סוגי העבירות המוזכרות במקרא, כשהעבירה השלישית היא "עוון". לפי התלמוד, חטא הוא עבירה על מצווה בשוגג- כשלא ידע שזוהי עבירה. לעומתו, פשע הוא עבירה מתוך מרד - הפושע עובר עבירה בכוונת תחילה, וכדי למרוד באלהיו. הברכה מכוונת לכך שה' לא מסתפק רק בעונש לחוטא ושכר לצדיק, אלא נותן לחוטאים אפשרות לחזור בתשובה, כפי שנאמר בספר יחזקאל: "אֱמֹר אֲלֵיהֶם חַי־אָנִי נְאֻם אֲדֹנָי יֱֹיִ, אִם־אֶחְפֹּץ בְּמוֹת הָרָשָׁע, כִּי אִם־בְּשׁוּב רָשָׁע מִדַּרְכּוֹ וְחָיָה; שׁוּבוּ שׁוּבוּ מִדַּרְכֵיכֶם הָרָעִים וְלָמָּה תָמוּתוּ בֵּית יִשְׂרָאֵל". על פי המדרש, המשפט "חנון המרבה לסלוח" נאמר על ידי המלאכים לאחר שיהודה התוודה על חטאו עם תמר. ברוב קהילות האשכנזים נוהגים על פי השל"ה להכות על החזה בעת אמירת המילים "חטאנו" ו"פשענו", בדומה לאמירת וידוי, למנהג חסידי חב"ד בתפילות שאין אחריהם תחנון ובתפילת ערבית לא מכים על החזה. החל מימי הגאונים, הונהג לומר סליחות בתוך ברכת הסליחה בחזרת הש"ץ של תענית ציבור. מנהג זה התקבל בתקופת הראשונים בכל תפוצות ישראל. ברם, רבי יוסף קארו כתב שמנהג ארץ ישראל בימיו לא לומר את הסליחות בברכת הסליחה אלא להמתין ולאמרם לאחר חזרת הש"ץ, וזהו המנהג שהוא מעדיף. בעקבות זאת עברו לנהוג כך רוב מתפלל נוסח הספרדים. בתקופה מאוחרת יותר, החל מסוף המאה ה-18 החלו גם האשכנזים במזרח אירופה להעביר את הסליחות אל לאחר חזרת הש"ץ. כיום אמירת הסליחות בברכת הסליחה נותרה בקהילות מערב אירופה ומרכזה בלבד. במקרה כזה נוהגים לומר "כי א-ל טוב וסלח אתה" (הנוסח הרגיל בנוסחאות אחרות) במקום "כי מוחל וסולח אתה". מסכת יומא יומא, דף לו, עמוד ב יחזקאל, פרק לג, פסוק יא אוצר המדרשים, תפילת שמונה עשרה, עמוד 585; שבלי הלקט, עניין תפילה, סימן יח. ספר המנהגים - מנהגי חב"ד עמוד 11. ארבעה טורים, אורח חיים, סימן תקס"ו. שולחן ערוך, אורח חיים, סימן תקס"ו, סעיף ד'. סדר עבודת ישראל, רעדלהיים תרכ"ח, עמ' 91. ראו בהרחבה אצל חיים ישראל טעסלער, "סדר אמירת הסליחות בתענית ציבור", עץ חיים יט (ניסן תשע"ג), עמ' שמג–שסד. (להורדה) הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
יחידה

האם התכוונתם ל... איבר יחידה – איבר באלגברה וקטור יחידה – וקטור שאורכו 1 חלוקת יחידה – בטופולוגיה - אוסף פונקציות שסכומן הוא 1 זהותית מטריצת היחידה – מטריצה שכל איבריה הם 0, למעט איברי האלכסון שערכם 1 מעגל היחידה – מעגל שרדיוסו 1 ומרכזו בראשית הצירים שורשי יחידה – שורשים של מספרים מרוכבים שרדיוסם 1 ריבוע יחידה – ריבוע שאורך צלעותיו הוא 1 קוביית יחידה – קובייה שכל מקצועותיה באורך 1 יחידת אורך קטע היחידה – במתמטיקה הוא הקטע הסגור [0,1], כלומר קבוצת כל המספרים הממשיים הגדולים או שווים ל-0 וקטנים או שווים ל-1 פונקציית היחידה – במתמטיקה, פונקציה אריתמטית כפלית במובן החזק, המהווה את איבר היחידה עבור קונבולוציית דיריכלה שבר יחידה – מספר רציונלי הנכתב בצורת שבר, שבו המונה שווה ל-1 והמכנה הוא מספר טבעי יחידת העיבוד המרכזית – החלק המרכזי במחשב, שמבצע את הפקודות המאוחסנות בזיכרון המחשב יחידה אריתמטית-לוגית – חלק מרכזי במעבדי מחשב יחידת בקרה – חלק המבקר פעולות של מעבד בדיקות יחידה – בדיקות תקינות למודול תוכנה יחידה צבאית סיירת מטכ"ל – ידועה בכינוי "היחידה" קטגוריה:יחידות צה"ל – לערכים על יחידות שונות בצה"ל תג יחידה – אות צבעוני שעונדים חיילים יחידה אסטרונומית – המרחק שעובר אור במשך שנה יחידה טיפוגרפית – יחידה למדידת גדלים בטיפוגרפיה יחידה לטיפול נמרץ – מתקן אשפוז בבית חולים יחידת מידה – גודל בפיזיקה המשמש למדידה יחידה תנועתית – אוסף סיבים עצביים בגוף יחידת אכיפה לזרים – גוף במשרד הפנים קטגוריה:יחידות מידה – לערכים על יחידות מידה שונות תא יחידה – מונח במבנה גבישים יחידה – מושג קבלי, עצם הנשמה יחידת לימוד יחידת דיור היחידה
אמריקה המרכזית

אמריקה המרכזית או אמריקה התיכונה הוא שמה של רצועה גאוגרפית צרה בדרומה של אמריקה הצפונית ומצפונה של אמריקה הדרומית. היא גובלת בצפון עם מקסיקו (אשר יש המחשיבים גם אותה לחלק ממנה), במערב עם האוקיינוס השקט, בדרום עם קולומביה ובמזרח עם הים הקריבי. שטחה של אמריקה המרכזית הוא כ-540,000 קמ"ר, ואוכלוסייתה מונה כ-42 מיליון נפש. רוחבה (מרחק חוף האוקיינוס השקט והאוקיינוס האטלנטי אחד מן השני) נע בין 540 ק"מ ל-50 ק"מ. האקלים הוא טרופי לח. עד לגילוי אמריקה על ידי כריסטופר קולומבוס ישבו במקום קבוצות ילידיות. התרבויות המפורסמות ביותר מאותה התקופה היא תרבות מאיה ואצטקים. בשנת 1523 הספרדים החלו לכבוש את האזור. עד לשנת 1821 רוב השטח (למעט פנמה ובליז) היה חלק קפיטניה חנרל של ספרד (Capitanía General de Guatemala). במאה ה-19 התקיימה ברוב משטח אמריקה המרכזית הרפובליקה הפדרלית של הפרובינציות המאוחדות של מרכז אמריקה. זו כללה את המדינות גואטמלה, הונדורס, אל סלוודור, ניקרגואה וקוסטה ריקה. איחוד זה החל להתפרק בשנת 1838 ותהליך זה הסתיים בשנת 1841. מבחינה תרבותית שייכת אמריקה המרכזית לאמריקה הלטינית והלשון העיקרית המדוברת בה היא ספרדית. שפה זו היא השפה הרשמית בכל מדינות מרכז אמריקה, מלבד בליז, שבה השפה הרשמית היא אנגלית. למרות הגיוון האתני, קבוצת המסטיסים היא הקבוצה השכיחה במרכז אמריקה, והיא הקבוצה הגדולה בכל המדינות מלבד קוסטה ריקה, שבה יש רוב לבן. אינדיאנים מהווים קבוצה משמעותית רק בגואטמלה. הדת הנפוצה במרכז אמריקה היא הנצרות (95.6%). עם תחילת הקולוניזציה הספרדית של מרכז אמריקה במאה ה-16, הנצרות קתולית הפכה לדת הפופולרית ביותר באזור עד המחצית הראשונה של המאה ה-20. מאז שנות ה-60, חלה עליית קבוצות נוצריות אחרות, במיוחד זו הפרוטסטנטית, כמו גם דתות וזרמים אחרים, ועם זאת ישנם גם מיעוטים גדולים של אלו המגדירים עצמם כחסרי דת. כלכלת מרכז אמריקה ליאור לרנר, חצי מיליון אזרחים תלויים בכנופיות: שלטון הפשע של אל סלוודור, באתר TheMarker‏, 16 במאי 2016 אמריקה המרכזית, באתר אנציקלופדיה בריטניקה (באנגלית) אמריקה המרכזית, דף שער בספרייה הלאומית ערך זה הוא קצרמר בנושא אמריקה המרכזית. אתם מוזמנים לתרום לוויקיפדיה ולהרחיב אותו.
שאטילי

שַאטִילִי (בגאורגית: შატილი) הוא כפר הררי היסטורי בגאורגיה ליד הגבול עם צ'צ'ניה. הוא ממוקם במדרון הצפוני של הרי הקווקז הגדול במחוז ההיסטורי, חבסורתי, שכיום היא חלק ממחוז מצחתה מתיאנתי. הכפר ממוקם עמוק בתוך ערוץ ארר'וני (არღუნი) בגובה של כ-1,400 מטר מעל פני הים, והוא למעשה קומפלקס מיוחד של מצודות מבוצרות מימי הביניים, בתי אבן ומלט ששימשו יחדיו כאזור מגוריהם של מגיני המצודות ששמרו על הגבולות הצפון-מזרחיים של הממלכה הגאורגית המאוחדת. המצודות נבנו במבנה מדורג עם בתים עם גג שטוח וכ-60 מגדלים שהיו מקובצים יחדיו כדי ליצור שרשרת של ביצורים. שאטילי עדיין מאוכלס בכתריסר משפחות, אבל ללא כביש גישה. מה שהופך את המקום ללא נגיש בחורף. הכפר הוא יעד מועדף על תיירים ומטפסי הרים. מדיה וקבצים בנושא שאטילי בוויקישיתוף שאטילי, באתר אונסק"ו (באנגלית) ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
עזרובעל

עַזְרֻבַּעַל (𐤏𐤆𐤓𐤁𐤏𐤋) הוא שם פניקי ששימש בקרתגו, ומשמעותו היא בקירוב 'עזרת הבעל' (מקביל לשם העברי עזריה). בלטינית, ובעקבותיה בשפות אירופה, מכונה 'אסדרובל' (Hasdrubal) או בדומה לכך. האם התכוונתם ל... עזרובעל הראשון (אנ') – מלך מגוני (אנ') בקרתגו (530–510 לפנה"ס) עזרובעל מגון (ספ') – מצביא בן המאה החמישית לפנה"ס המלחמה הפונית הראשונה (264–241 לפנה"ס) עזרובעל (בן חנו) – מצביא עזרובעל (חתן חמלקרת ברקה) – מצביא ומדינאי, חתנו של חמלקרת ברקה. ב־229 לפנה"ס, לאחר מות חותנו, נמסר לו הפיקוד העליון על היספניה. הרחיב את שליטתו עד האברו והקים את קרטחנה (ספרד). נרצח ב־221 לפנה"ס על ידי עבד קלטי שנקם את מות אדוניו. המלחמה הפונית השנייה (218–201 לפנה"ס) עזרובעל ברקה – עזרובעל הידוע ביותר: מצביא ומדינאי, בנו של חמלקרת ברקה ואחיו הצעיר של חניבעל. פיקד על צבאות קרתגו בהיספניה ופלש ב־208 לפנה"ס לאיטליה כדי לסייע לאחיו, אך הובס בקרב מטאורוס ונהרג בשנה הבאה. עזרובעל (קאלבוס) – מצביא, לחם בסרדיניה. עזרובעל (בן גיסקו) – מצביא, לחם בהיספניה בשנים 214–206 לפנה"ס ולאחר מכן באפריקה. הובס בידי סקיפיו אפריקנוס ב־203 לפנה"ס ושלח יד בנפשו בשנה הבאה. עזרובעל (קצין בצבאו של חניבעל) עזרובעל הקירח (אנ') – מצביא המלחמה הפונית השלישית (149–146 לפנה"ס) עזרובעל (המלחמה הפונית השלישית) (אנ') – מצביא, פיקד על העיר קרתגו כנגד חילותיהם של מסיניסה הנומידי וסקיפיו אמיליאנוס הרומי, אך לבסוף הובס ונשבה, בעוד אשתו ובניו השליכו עצמם לאש. עזרובעל (נכדו של מסיניסה) (ספ') – גם הוא ממפקדי קרתגו שמו המקורי של הפילוסוף קליטומאכוס – יורשו של קרנאדס בראשות האקדמיה האפלטונית באתונה
תינוזאורים בפעולה

תינוזאורים בפעולה (באנגלית: Dino babies) היא סדרה מצוירת מבית היוצר של ה-BBC, אשר הופקה בין השנים 1994–1996 במשך שתי עונות. הסדרה שודרה בישראל בטלוויזיה החינוכית בין השנים 1995–1996. הסדרה מתמקדת בעלילותיהם של שישה דינוזאורים שעוברים הרפתקאות שונות. סטגו (Stanley) – מנהיג החבורה. ברונטו (Franklin) – אחיו הגדול של טירנו. טירנו (Marshall) – הדינוזאור הנמוך בחבורה, לובש תחתונים כחולים (שאר הדינוזאורים ערומים לגמרי). אחיו הקטן של ברונטו. דיפלו (Truman) – הגאון והחנוני שבחבורה שמספר סיפורים. מרכיב משקפיים. אנאטי (La Brea) – "זאת שיודעת הכול" בחבורה שתמיד "כשלדיפלו יש סיפור היא מתקנת לו את הסוף". היא הנקבה היחידה בחבורה. דק (Dak) – לדק שני פרצופים, מצד אחד הוא "הרשע" בסדרה שמסבך את החבורה בצרות ומקשה עליהם את החיים, ומצד שני הוא מתגלה בסדרה כיצור רגשי ועדין. הוא מעצבן את אנאטי בקביעות. בחלק מפרקי הסדרה מופיעים גם עכביש-ענק ודרקון-יורק-אש. "תינוזאורים בפעולה", במסד הנתונים הקולנועיים IMDb (באנגלית) "תינוזאורים בפעולה", במסד הנתונים הקולנועיים KinoPoisk (ברוסית) תינוזאורים בפעולה, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.